Сыд зыщыщыр адыгагъэр?
Сшынахьык1эр къысэупч1ы.
Сыд зыщыщыр ныдэлъфыбзэр?
Зэпимгъэу ар къэупч1э.
Ащ ес1отыр сэ сымысш1эу, 
Джэуапынчъэуи сыкъэхъу.
- Адыгагъэр - л1ыгъэр пхэлъэу,
Тишэн хабзэри плъытэныр.
Ук1ытагъэр, шъхьэк1эфагъэр, адэбныгъэр, 
Нахьыжъ нахьык1эр пхэлъыныр. 
Лыер зими емы1оныр,
Бзэгуи цыфхэр умыхьынэу
Бзэджэш1эгъэр умыш1эныр,
Напэу уи1эр темыхынэу.
П1уагъэм ренэу ублэмык1эу,
Къыуа1уагъэри бгъэцэк1энэу.
Зы бзылъфыгъи ыгу хэмгъэк1эу,
Гу фэбагъэк1э удэпсэлъэнэу. 
Пыим зыджыри ущымыщтэу,
Къызэк1ак1ори уимы1эу. 
Джахэр зэк1э - Адыгагъэр,
Пхэлъы зыхъук1э - уадыг! 
Ныдэлъфыбзэр - тянэм ыбзэр,
Бзэу, укъызэхъум, къып1улъхьагъэр.
Угум ренэу илъ зэпытэу,
Умыт1упщэу ар п1ыгъынэу,
Умгъэк1одэу бгъэфедэнэу. 
Ухэджахьыжьы зэпытэу.
Ахэр зэк1эр бгъэцэк1энэу,
Адыгагъэр къыпхэнэнэу.
Уиц1ык1угъэм щегъэжьагъэу,
Зэрэхъурэмк1э, щытых пш1энэу.
Сшынахьык1эр гуш1уэу къаплъэ,
- Адыгагъэр сыгум рехьы,
Бзэджэш1агъэхэри сш1этэп. 
Ныдэлъфыбзэр чыгъупшэтэп,
Сыгум пытэу изгъэлъытых.